**FOLLDAL KOMMUNE**

# Saksframlegg

|  |  |
| --- | --- |
|  |  |
| **Vår ref.: Dato:** 25/516 - 1 21.05.2025  Behandling av saken: | **Saksbehandler:** Eva Tørhaug |
| **Saksnr.** **Utvalg** | **Møtedato** |
| 57/25 Formannskapet | 04.06.2025 |
| 38/25 Kommunestyret | 12.06.2025 |

## Endring i forskrift om folkevalgtes rett til godtgjøring og velferdsgoder, Folldal kommune, Innlandet

**Kortversjon av saken:**

Kommuneloven slår fast at kommunestyret skal gi forskrift om folkevalgtes rett til dekning av utgifter og økonomisk tap (§ 8-3), arbeidsgodtgjøring (§ 8-4), ettergodtgjøring (§ 8-6) og Side 2 av 7 permisjoner (§ 8-10). Kommunestyret i Folldal vedtok [Forskrift om folkevalgtes rett til godtgjøring og velferdsgoder, Folldal kommune, Innlandet - Lovdata](https://lovdata.no/dokument/LF/forskrift/2020-11-05-2406) i sitt møte 05.11.2020, sak 51/20, med ikrafttredelsesdato 01.01.2021. Forskriften har fungert som ment, men det har etter hvert oppstått behov for noen mindre endringer i forskriftens § 6 Møtegodtgjøring.

Internasjonalt råd foreslås tatt inn med samme møtegodtgjøring som eldreråd og råd for mennesker med nedsatt funksjonsevne. Møtegodtgjøring for ungdomsråd foreslås oppjustert slik at den blir på samme nivå som disse. Godtgjøring til stemmestyret tas ut da det ikke lenger er et folkevalgt organ. Det samme gjelder for kulturvernnemnda som er nedlagt.

Når det gjelder ledergodtgjøring, så foreslås det at leder for internasjonalt råd får samme godtgjøring som lederne av eldreråd og råd for mennesker med nedsatt funksjonsevne. Ellers ingen endringer.

Endring i forskrift legges ut på høring. Høringsfristen settes til 4 uker.

**Saksopplysninger:**

Kommuneloven slår fast at kommunestyret skal gi forskrift om folkevalgtes rett til dekning av utgifter og økonomisk tap (§ 8-3), arbeidsgodtgjøring (§ 8-4), ettergodtgjøring (§ 8-6) og Side 2 av 7 permisjoner (§ 8-10).

Kommunestyret i Folldal vedtok [Forskrift om folkevalgtes rett til godtgjøring og velferdsgoder, Folldal kommune, Innlandet - Lovdata](https://lovdata.no/dokument/LF/forskrift/2020-11-05-2406) i sitt møte 05.11.2020, sak 51/20, med ikrafttredelsesdato

01.01.2021. Forskriften har fungert som ment, men det har etter hvert oppstått behov for noen mindre endringer i forskriftens § 6 Møtegodtgjøring.

**§ 6 Møtegodtgjøring**

Den som har et kommunalt tillitsverv, har krav på godtgjøring for sitt arbeid etter følgende satser på møte:

|  |  |  |
| --- | --- | --- |
| **Tillitsverv** | **Godtgjøring i % av stortingsrepresentantenes godtgjøring** | **Endring** |
| Kommunestyret | 0,06% |  |
| Formannskapet | 0,06% |  |
| Utvalg 1 og 2 | 0,06% |  |
| Kontrollutvalget | 0,06% |  |
| Administrasjonsutvalget | 0,06% |  |
| Sakkyndig nemnd eiendomsskatt | 0,06% |  |
| Klagenemnd eiendomsskatt | 0,06% |  |
| Eldrerådet | 0,04% |  |
| Kulturvernnemnd | 0,04% | Utgår |
| Råd for mennesker med nedsatt funksjonsevne | 0,04% |  |
| Ungdomsråd | 0,02% | 0,04% |
| Stemmestyrene (pr møte/dag | 0,06% | Utgår |
| Internasjonalt råd |  | 0,04% |
| Folkevalgte i annet organ som ikke gir godtgjøring. (Dette skal avklares med ordfører i forkant og dokumenteres med møteprotokoll). |  |  |

Den som har et kommunalt tillitsverv, med lederfunksjon i følgende organ, har krav på godtgjøring for sitt arbeid etter følgende satser på år:

|  |  |  |
| --- | --- | --- |
| *Tillitsverv* | *Godtgjøring i % av stortingsrepresentantenes godtgjøring* | Ny |
| Kontrollutvalg | 0,51 % |  |
| Utvalg 1 og 2 | 0,21 % |  |
| Eldrerådet | 0,21 % |  |
| Råd for mennesker med nedsatt funksjonsevne | 0,21 % |  |
| Kulturvernnemnd | 0,21 % | Utgår |
| Sakkyndig nemnd eiendomsskatt | 0,21 % |  |
| Klagenemnd eiendomsskatt | 0,21 % |  |
| Internasjonalt råd |  | 0,21% |

Møtekombinasjoner som påfølger hverandre regnes for ett møte. Dersom møtene har ulik godtgjøring brukes høyeste sats.

Internasjonalt råd foreslås tatt inn i forskriften med samme møtegodtgjøring som eldreråd og råd for mennesker med nedsatt funksjonsevne. Møtegodtgjøring for ungdomsråd foreslås oppjustert slik at den blir på samme nivå som disse. Godtgjøring til stemmestyret tas ut da det ikke lenger er et folkevalgt organ; jamfør ny valglov som trådte i kraft 01.05.2024.

Når det gjelder ledergodtgjøring, så foreslås det at leder for internasjonalt råd får samme godtgjøring som lederne for eldreråd og råd for mennesker med nedsatt funksjonsevne. Ellers ingen endringer.

Endring i forskrift legges ut på høring. Høringsfristen settes til 4 uker.

**Saksvurdering:**

Det anses fornuftig å endre forskriften slik at alle eksisterende råd og utvalg omfattes av denne. Samtidig vurderes det som riktig at ungdomsrådet får samme godtgjøring som internasjonalt råd, eldreråd og råd for mennesker med nedsatt funksjonsevne. Alder bør ikke være bestemmende for godtgjøringen. Det kreves oppmøte og forberedelser enten man er i det ene eller det andre rådet, og det anses særs viktig å ha et godt fungerende ungdomsråd på lik linje med de andre rådene. Lik godtgjøring gir samme status og kan virke positivt.

Når det gjelder ledergodtgjøring, så anses det riktig at leder av internasjonalt råd får ledergodtgjøring på lik linje med lederne for eldreråd og råd for mennesker med nedsatt funksjonsevne.

**Kommunedirektørens innstilling:**

Forslag til endring i forskrift om folkevalgtes rett til godtgjøring og velferdsgoder, Folldal kommune, Innlandet, fastsatt av Folldal kommunestyre 05.11.2020 med hjemmel i lov 22. juni 2018 nr. 83 om kommuner og fylkeskommuner (kommuneloven) §8-3, §8-4, §8-5, §8-6, §8-7, §8-8, §8-9 og §8-10, vedtas som fremlagt.

Endring i forskrift legges ut på høring. Høringsfristen settes til 4 uker.

### Formannskapet 04.06.2025

**Behandling**

Representant Eva Tørhaug (Ap) stiller spørsmål ved sin habilitet da hun er saksbehandler i saken.

Representanten trer fra. Erklæres enstemmig som inhabil i hht forvaltningslovens § 6. første ledd. Tørhaug trer inn igjen i møtet etter behandling av saken.

**Votering nr 1** - Votering over forslag

Forslag: **Opprinnelig forslag**

**For:** 6 stemmer (100%) - Ap 3, FL 1, Sp 2

**Mot:** 0 stemmer (0%)

**Vedtak**

Forslag til endring i forskrift om folkevalgtes rett til godtgjøring og velferdsgoder, Folldal kommune, Innlandet, fastsatt av Folldal kommunestyre 05.11.2020 med hjemmel i lov 22. juni 2018 nr. 83 om kommuner og fylkeskommuner (kommuneloven) §8-3, §8-4, §8-5, §8-6, §8-7, §8-8, §8-9 og §8-10, vedtas som fremlagt.

Endring i forskrift legges ut på høring. Høringsfristen settes til 4 uker.

### Kommunestyret 12.06.2025

**Behandling**

Kommunedirektøren fremmet følgende endringsforslag: høringsfristen settes til 6 uker.

Representant Eva Tørhaug (Ap) stiller spørsmål ved sin habilitet da hun er saksbehandler i saken.

Representanten trer fra. Erklæres enstemmig som inhabil i hht forvaltningslovens § 6. første ledd. Tørhaug trer inn igjen i møtet etter behandling av saken.

**Votering nr 1** - Votering over forslag

Forslag: **Opprinnelig forslag** **med endringsforslag**

**For:** 16 stemmer (100%) - Ap 8, FL 2, R 1, Sp 5

**Mot:** 0 stemmer (0%)

**Vedtak**

Forslag til endring i forskrift om folkevalgtes rett til godtgjøring og velferdsgoder, Folldal kommune, Innlandet, fastsatt av Folldal kommunestyre 05.11.2020 med hjemmel i lov 22. juni 2018 nr. 83 om kommuner og fylkeskommuner (kommuneloven) §8-3, §8-4, §8-5, §8-6, §8-7, §8-8, §8-9 og §8-10, vedtas som fremlagt.

Endring i forskrift legges ut på høring. Høringsfristen settes til 6 uker.